Zrínyi Ilona Gimnázium (Miskolc)

A Zrínyi Ilona Gimnázium Miskolc város egyik legrégebbi iskolája. Története Jogelődjét 1846-ban Karacs Teréz alapította. 1859-ben a Tiszáninneni református egyházkerület vette át az iskola fenntartását, igazgatója pedig Dóczy Gedeon lett. 1872-ben Tóth Pál, az intézmény későbbi névadója kapta meg az igazgatói megbízatást. Az 1903-ig tartó vezetése alatt az iskola 1897-ben négyosztályos, 1906-ban hatosztályos felsőbb leányiskolává vált. A leánynevelő intézet 1916-tól vált nyolcosztályos leánygimnáziummá. 1948-tól az iskola állami intézményként működött tovább, Tóth Pál Nőnevelő Intézeti Leánylíceum és Tanítóképző néven. Az 1950/1951-es tanévben az iskola új nevet vett fel: Állami Vámos Ilonka Leánygimnázium lett. Az intézmény 1957-től viseli Zrínyi Ilona nevét. 1995. december 22. után Miskolc városa a Kálvin János utca 2. szám alatti épületet átadta a református egyháznak, az állami Zrínyi Ilona Gimnázium tanulói és tanárai az oktatási eszközökkel, bútorokkal átköltöztek a Nagyváthy János utca 5. szám alatti, egykori általános iskola épületébe. Az 1998-ban megvalósított 250 milliós forintos beruházás 1162 négyzetméteres új szárny megépítését jelentette, a régi épületrészhez aluljáróval kötötték össze. Jellemzői Szaktantermek (fizika, biológia, nyelvi termek, ének, rajz, számítógéptermek) és szertárak segítik az oktató-nevelő munkát. Az intézmény 2500 kötetes könyvtárral, kényelmes olvasóteremmel, három részre osztható tornateremmel, színpaddal, ebédlővel rendelkezik. A gimnázium a 2024/2025-ös tanévben megközelítőleg 400 diákkal büszkélkedhet, akik 14 osztályban tanulnak. Híres tanárai Dóczy Gedeon Karacs Teréz Kiss Csaba (ének-zene) Mester András (matematika, fizika) Miklós Árpád (matematika, fizika) Seres Ildikó (ének, dráma) Seres János (rajz) Tóth Pál Tusnády László (irodalom) Zsignár István (rajz) Híres diákjai Bagdy Emőke (1941) pszichológus, professzor Bató Eszter (1837–1865), Bató István lánya Borbély Richárd (1990) dalszerző, énekes, musicalszínész Borszéki Zita (1959) divattervező, grafikus Eperjesi Erika (1973) színésznő, politikus Filo-Fischer Ilona (1910–1986) tervezőgrafikus Hernádi Klára (1960) kémikus, egyetemi tanár Horváth Dániel (1992) színész Jenei Gábor (1989) színész, énekes Józsa Bettina (1992) színésznő Juhász Adrienn (1978) színésznő Juhász Márton „Dzsúdló” (1997) rapper Katona Péter Dániel (1997) színész Korpa Bence (1998) sakknagymester Kurucz Dániel (1992) színész Kropkó Péter (1963) triatlonista Medgyessy Ildikó (1944) üzletasszony, divatlapszerkesztő Mészáros István (1959–2022) képzőművész Mikola Gergő (1983) színész Rákay Tamás (1992) díszlet- és jelmeztervező Simkó Katalin (1983) színésznő Szabó Emília (1986) színésznő Szabó-Tóth Kinga (1974) szociológus, szociális munkás Szeleczky Zita (1915–1991) színésznő (az 1930-31-es tanévben) Szilágyi Nina (1842–1859) színésznő T. Asztalos Ildikó (1950) a TIGÁZ igazgatója, polgármester Tari Ádám (1996) testépítő Tóth Lajos (1963) animátor Tóth Miklósné, Mészáros Irén (1933–2013) festőművész, tanár A 2026/2027-es tanévben induló osztályok Tömegközlekedés Az intézmény megközelíthető az 1-es, az 1A és a 2-es villamossal a Szent Anna tér megállóhelytől. Közvetlenül az iskolaépület mellett van a 21-es és a 101B-s buszok megállója. Az iskolától 5 perc sétára található az 1-es és 54-es buszok megállója. Források További információk Az iskola hivatalos honlapja